ผมมีอาการคล้ายหนองไหล เฉพาะตอนเช้า แล้วคันๆ ที่ท่อปัสสาวะทั่วๆ ที่อวัยะเพศ มา 1 สัปดาห์ เลยไปหา ว่าว่า เป็นหนองใน เลยฉีดยา และให้ยามา ฉีดยาได้คืนเดียว หนองก็หยุดไหล แต่อาการคันที่เป็นมาสัปดาห์ กว่า รู้สึกจะคันเหมือนเดิม ให้ยา Levofloxacin หลังอาหาร เช้า - เย็น มื้อละเม็ด 7 วัน และยาขับปัสสาวะ ผมพึ่งกินไป 2 วัน ยังคันอยุ่เลย ผมเลยปรึกษาว่าปกติไหมครับหรือคืออาการค่อยๆหายของโรค แต่หนองก็หยุดไหลแล้ว
สวัสดีค่ะ โรคหนองใน แบ่งเป็นหนองในแท้และหนองในเทียม สำหรับหนองในแท้ จะทำให้มีอาการปัสสาวะแสบขัด มีหนองไหลจากท่อปัสสาวะ และพบว่าประมาณ 1 ใน 3 ของผู้ป่วยโรคหนองในแท้จะติดเชื้อหนองในเทียมร่วมด้วย ส่วนโรคหนองในเทียม เกิดจากการติดเชื้อคนละชนิดกับหนองในแท้ มักทำให้มีอาการปัสสาวะแสบขัด พบมูกใสหรือมูกขุ่น คันที่ท่อปัสสาวะดังนั้น หากมีหนองไหลออกจากท่อปัสสาวะ ก็น่าจะเป็นหนองในแท้ ซึ่งหากได้ไปพบแพทย์ และได้ฉีดยารักษาแล้ว วันต่อมา หนองได้หยุดไหล ก็แสดงว่าตอบสนองต่อการรักษา ส่วนการที่ยังคงมีอาการคันที่ท่อปัสสาวะ อาจเกิดจากยังมีการติดเชื้อหนองในเทียมอยู่ หรืออาจมีการติดเชื้อชนิดอื่นอยู่ เช่น เชื้อปรสิต Trichomonas Vaginalis เป็นต้นทั้งนี้ หากแพทย์ได้จ่ายยาปฏิชีวนะมาให้ทานต่อ แต่อาการยังไม่ดีขึ้น แนะนำควรกลับไปพบแพทย์เพื่อพิจารณาเปลี่ยนยาปฏิชีวนะให้เหมาะสมค่ะนอกจากนี้ ก็ควรงดการมีเพศสัมพันธ์ไปก่อน เพราะหากยังคงมีเพศสัมพันธ์ ก็จะมีการติดเชื้อซ้ำได้ และควรให้คู่นอนไปรักบการรักษาด้วย แม้จะไม่มีอาการค่ะ เพราะในผู้หญิง อาจมีอาการแค่เล็กน้อยหรือไม่มีได้ค่ะ โดยเฉพาะหากเป็นหนองในเทียม